Държавен вестник, бр. 93, 2018 г., стр. 33

БРОЙ  93	
Д Ъ Р Ж А В Е Н  В Е С Т Н И К 	
СТР.  33  
4. Изисква Генералният секретар за це-
лите на член VIII, буква b), подточка v) на 
конвенцията да предаде заверени копия от 
тази резолюция и текста на измененията, 
съдържащи се в Приложението към нея, 
на всички договарящи се правителства по 
конвенцията;
5. Изисква Генералният секретар също да 
подава копия от тази резолюция и Приложе-
нието към нея на членовете на Организацията, 
които не са договарящи се правителства по 
конвенцията.
ПРИЛОЖЕНИЕ
Изменения към Международната конвенция 
за безопасност на човешкия живот на море 
от 1974 г.
След глава XIII се добавя нова глава XIV, 
както следва:
„ Г Л А В А  X I V
МЕРКИ ЗА БЕЗОПАСНОСТ НА КОРАБИТЕ, 
ОПЕРИРАЩИ В ПОЛЯРНИ ВОДИ
Правило 1 – Определения
За целите на тази глава:
1 „Полярен кодекс“ означава Международ-
ния кодекс за кораби, опериращи в полярни 
води, състоящ се от въведение и части I-A и 
II-A и части I-B и II-B, приети с Резолюция 
MSC.385(94) и от Комитета по опазване на 
морската среда така, както може да бъде 
изменен, при условие че:
1. измененията на свързаните с безопас-
ността разпоредби от въведението и на част 
I-A на Полярния кодекс се приемат, влизат в 
сила и започват да действат в съответствие с 
разпоредбите на член VIII на тази конвенция 
относно процедурите за изменение, приложими 
към Приложението, различно от глава I; и
2. измененията на част I-Б на Полярния 
кодекс се приемат от Комитета по морска 
безопасност в съответствие с процедурния 
му правилник.
2 „Антарктическа зона“ означава морската 
зона на юг от ширина 60° S.
3 „Арктически води“ са онези води, разпо-
ложени северно от линия географска ширина 
58°00.0 N и географска дължина 042°00.0 W 
до географска ширина 64°37.0 N, географска 
дължина 035°27.0° W и оттам от румбова линия 
до географска ширина 67°03.9 N, географска 
дължина 026°33.4 W и оттам от румбова линия 
до географска ширина 70°49.56 N и географ-
ска дължина 008°59.61 (Sørkapp, Jan Mayen) и 
от южния бряг на Jan Mayen до 73°31'.6 N и 
019°01'.0 E от остров Bjørnøya и оттам по дъ-
гата на големия кръг до географска ширина 
68°38.29 N и географска дължина 043°23.08 E 
(Cap Kanin Nos) и следователно от северния 
бряг на Азиатския континент на изток до 
Беринговия проток и оттам от Беринговия 
проток на запад до географска ширина 60° N  
до Il'pyrskiy и след 60-ия северен паралел на 
изток до и включително протока Etolin и оттам 
от северния бряг на Северноамериканския 
континент на юг до географска ширина 60° N 
и оттам на изток по продължение на паралела 
с географска ширина 60° N до географска ши-
рина 056°37.1° W и оттам до географска ширина 
58°00.0° N, географска дължина 042°00.0° W.
4 „Полярни води“ означават водите на 
Арктика и/или района на Антарктика.
5 „Построен кораб“ означава кораб, чийто 
кил е поставен или който е на подобен етап 
на строителството.
6 „На подобен етап“ на строителство оз-
начава етап, при който:
1. започва строителството, идентифицирано 
с конкретен кораб; и
2. е започнал монтажът на този кораб, 
включващ най-малко 50 тона или 1 % от 
изчислената маса на всички структурни ма-
териали, което от двете е по-малко.
Правило 2 – Приложение
1 Освен ако изрично не е предвидено друго, 
тази глава се прилага за експлоатационните 
кораби в полярните води, сертифицирани в 
съответствие с глава I.
2 Корабите, построени преди 1 януари 
2017 г., трябва да отговарят на съответните 
изисквания на Полярния кодекс при първия 
междинен или подновителен преглед в зави-
симост от това кое от двете възниква първо 
след 1 януари 2018 г.
3 При прилагането на част I-A от Поляр-
ния кодекс внимателно трябва да се разгле-
дат допълнителните указания в част I-B на 
Полярния кодекс.
4 Тази глава не се прилага за кораби, из-
ползвани за нетърговска цел, притежавани 
или експлоатирани от договарящо се прави-
телство. Въпреки това кораби, притежавани 
или експлоатирани от договарящо се прави-
телство, временно използвани с нетърговска 
цел, трябва да се насърчават да действат по 
начин, съответстващ, доколкото това е раз-
умно и осъществимо, с тази глава.
5 Нищо в тази глава не засяга правата или 
задълженията на държавите, произтичащи от 
международното право.
Правило 3 – Изисквания за корабите, за 
които се прилага тази глава
1 Корабите, за които се отнася тази глава, 
трябва да отговарят на изискванията, свър-
зани с разпоредбите относно безопасността, 
посочени във въведението, и с част I-А на 
Полярния кодекс, и трябва да отговарят в 
допълнение на изискванията на правила I/7, 
I/8, I/9 и I/10 в зависимост от случая и да 
бъдат проучени и сертифицирани, както е 
предвидено в този Кодекс.